Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: Ha az elektronikus pénzt kibocsátó szakosított hitelintézetrõl szóló 2004. évi XXXV. törvény (a továbbiakban:
Paragraph Index: 268

2.A, a 2C, a 3.A–G, a 4E, illetve az 5.A–5B táblákat havonta, a többi táblát negyedévente kell megküldeni a Felügyelet részére. Az egyes devizára, illetve külföldi intézményekre vonatkozó (pl. 9.AB–AF, 9.B) táblákat csak abban az esetben kell kitölteni és megküldeni, ha az azokban foglaltak azokra a szövetkezeti hitelintézetekre, illetve az Ebankra is vonatkoznak, amelyek tevékenységüket devizában is végzik. A negyedéves jelentéseknél a mérlegadatokban, illetve a minõsítési táblákban az eszközminõsítés alapján végrehajtott értékvesztésnek, illetve kockázati céltartalék képzés összegének is meg kell jelenni. A Negyedéves jelentés készítésekor a negyedév utolsó hónapjára vonatkozóan külön Havi jelentést nem kell beküldeni. Auditált jelentés Az „Auditált – Észrevétel nélkül” rovatot kell „x”-szel jelölni, ha a könyvvizsgáló elfogadja az éves beszámolót. Az „Auditált – Észrevétellel” rovatba akkor kell az „x” jelet tenni, ha a könyvvizsgáló az éves mérlegbeszámolót korlátozó záradékkal látja el, vagy csak megjegyzéssel, észrevétellel fogadja el. A fióktelep az arra jogosult testület (a fióktelep központjának közgyûlése vagy taggyûlése) által elfogadott éves beszámolót a külön jogszabályban meghatározottak szerinti könyvvizsgálói záradékkal és jelentéssel, a könyvvizsgálói kiegészítõ jelentéssel együtt köteles évente magyar nyelven megküldeni a Felügyeletnek. Elõkészített jelentés A hitelintézet a Felügyelet határozata alapján köteles a Melléklet IX. fejezetében leírt Elõkészített jelentés elkészítésére és Felügyelet részére történõ megküldésére. A hitelintézetnek biztosítania kell, hogy nyilvántartásai, informatikai rendszerei alkalmasak legyenek e jelentések elõállítására. E jelentések határidejét és idõtartamát a Felügyelet egyedi felhívásban határozza meg.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes